

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. október 14.-i alakuló ülésére**

**Napirend tárgya:**

[**Telki Önkormányzat Képviselő-testület Szervezeti és Működési Szabályzat felülvizsgálata**](https://telki.hu/docs/e-hivatal/eloterjesztesek/2019/KT/10_24/8.np_eloterjesztes_szmsz_mod.docx)

**A napirendet tárgyaló ülés dátuma**: **2024.10.14.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** /zárt

**A napirendet tárgyaló ülés típusa:** **rendes** **/** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

- Alaptörvény

– Magyarország helyi önkormányzatairól szóló 2011. évi CLXXXIX. törvény

 – a jogalkotásról szóló 2010. évi CXXX. törvény

– a jogszabályszerkesztésről szóló 61/2009. (XII. 14.) IRM rendelet

**3.Költségkihatások és egyéb szükséges feltételeket, illetve megteremtésük javasolt forrásai:**

Mindenkori költségvetési források

**4. Tényállás bemutatása:**

A Magyarország helyi önkormányzatairól szóló 2011. évi CLXXXIX. törvény 43.§. (3) bekezdése alapján a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.

Az önkormányzat áttekintette a Telki község Önkormányzat Képviselő-testületének szervezeti és működési szabályzatáról szóló 20/2019 (X.28.) önkormányzati rendeletét és új rendelet alkotására tesz javaslatot.

Az új bizottsági struktúrában a környezetvédelmi, fenntarthatósági feladatok a Pénzügyi, településfejlesztési és fenntarthatósági bizottság hatáskörébe kerültek, így javaslom a képviselő-testület 147/2019.(XI.04.) önkormányzati határozatával létrehozott Környezetvédelmi referens státusz megszüntetését és az ezen határozattal megbízott Fóris Ferenc referens megbízásának megszüntetését.

Telki, 2024. október 7.

Deltai Károly

 polgármester

**Határozati javaslat**

**Telki község Önkormányzat Képviselő-testület**

**/2024.(X. .) számú önkormányzati határozata**

**Környezetvédelmi referensi megbízás visszavonása**

Telki községi Önkormányzat Képviselő-testülete a 147/2019. (XI.04.) önkormányzat határozatát visszavonja, a környezetvédelmi referensi státuszt megszünteti. A fenti határozattal megbízott környezetvédelmi referensi Fóris Ferenc megbízást visszavonja.

**Határidő**: azonnal

**Felelős**: Polgármester

**Előzetes hatásvizsgálat**

**Telki község Önkormányzat Képviselő-testületének szervezeti és működési szabályzatáról szóló rendelet megalkotásához**

**a jogalkotásról szóló 2010. évi CXXX. törvény 17. § (1)-(2) bekezdése alapján**

**Társadalmi, gazdasági, költségvetési hatása**: Társadalmi hatása nincsen.

**Gazdasági, költségvetési hatása** nincsen.

**Környezeti, egészségi következményei**: Környezeti, egészségi következményei nincsenek.

**Adminisztratív terheket befolyásoló hatása**: A rendelet elfogadásának adminisztratív terheket befolyásoló hatása nincsen.

**A rendelet megalkotásának szükségessége, a jogalkotás elmaradásának várható következményei**: Törvényben előírt jogalkotási kötelezettség teljesítése.

**A rendelet alkalmazásához szükséges személyi, szervezeti, tárgyi és pénzügyi feltételek**: A rendelet alkalmazásához szükséges személyi, szervezeti feltételek adottak.